<classify> Tunu Nassor Dar es Salaam TAASISI ya Moyo ya Jakaya Kikwete JKCI,inatarajia kuanza matibabu ya kupandikiza moyo kwa wagonjwa wenye mahitajihayo. Akizungumza na waandishi wa habari Dar es Salaamjana kuhusu miaka minne ya Rais Dk. John Magufuli madarakani, Mkurugenzi waJKCI, Profesa Mohamed Janabi, alisema mpango huo utatekelezwa ndani ya miakamitano kuanzia sasa. Alisema maandalizi yaliyopo ni kutoa elimu kwajamii namna ya kulipokea suala hilo kwa kuchangia moyo na kuandaa miundombinumbalimbali kwa upandikizaji huo. Tumejiwekea lengo la kuanza kupandikiza moyohapo baadaye, kuna baadhi ya wagonjwa ambao wanapotibiwa huonekana hawawezikupona, lakini moyo wake ni mzima, hivyo ndugu na yeye kama watakubali wanawezakuutoa moyo kwa mtu mwingine, alisema Profesa Janabi. Alisema kulingana na kukua kwa teknolojia, silazima kupata mchangia moyo, kwa kuwa pia kuna uwezekano wa kupandikiza moyo wabandia na mgonjwa akaishi. Profesa Janabi alisema katika kipindi cha miakaminne ya Serikali ya Awamu ya Tano, wamefanikiwa kuokoa zaidi ya Sh bilioni 86kwa kufanya upasuaji wa moyo kwa wagonjwa 5,744 hapa nchini. Alisema wagonjwa hao wangetibiwa nje ya nchi,Serikali ingetumia zaidi ya Sh bilioni 172 kulipia gharama hizo. Fedha hizi zimelipwa na bima, misaada yawafadhili wa ndani na nje ya nchi, wagonjwa wenyewe na Serikali kugharamiaasilimia kubwa ya matibabu kwa wale wasiokuwa na uwezo wa kumudu gharama zamatibabu, alisema Profesa Janabi. Alisema katika kipindi hicho wagonjwa 300,836wamepatiwa matibabu na kurudi nyumbani, huku 14,960 walilazwa. Profesa Janabi alisema taasisi imeweza kufanyaupasuaji mkubwa kwa kusimamisha moyo kwa wagonjwa 1,537 kwa mafanikio, ikiwa 92walipoteza maisha sawa na asilimia sita tofauti na wastani wa kimataifa waasilimia 13. Kwa upande wa upasuaji wa moyo kwa njia ya tundudogo linalotolewa kwenye paja kwa kutumia mtambo maalumu wa cathlab, wagonjwa4,207 walipatiwa huduma hiyo huku vifo vikiwa ni wagonjwa 42 sawa na asilimia1.3, alisema Profesa Janabi. Alisema jumla ya wagonjwa 226 wamewekewa betri zaaina mbalimbali za moyo kulingana na mahitaji waliyonayo. Profesa Janabi alisema hata hivyo bado kunawagonjwa ambao wanakwenda kupatiwa matibabu nje ya nchi kutokana na baadhi ya hudumakutokuwapo hospitalini hapo. Alisema kutokana na hali hiyo, tayari Serikaliimetoa Sh bilioni 4.6 kununua mitambo mbalimbali ya matibabu itakayosaidiahuduma hizo kutolewa nchini. Profesa Janabi alisema kutokana na taasisi hiyokuelemewa na idadi kubwa ya wagonjwa, Serikali ya Tanzania na ile ya China zimeanzaujenzi wa hospitali kubwa ya moyo katika eneo la Mloganzila, Manispaa ya Ubungo,Dar es Salaam. Kwa siku taasisi inahudumia wagonjwa kati ya 300hadi 500, hivyo ujenzi wa Hospitali ya Mloganzila umeanza rasmi kwa upembuziyakinifu ili kupunguza msongamano katika taasisi yetu, alisema Profesa Janabi. Alisema wakati wanasubiri kukamilika kwa ujenzihuo, Rais Dk. John Magufuli alitoa jengo kutoka Hospitali ya Taifa ya Muhimbiliili kuwapo kwa wodi na kliniki za watoto wanaotibiwa moyo. Taasisi imenunua mashine mbalimbali mpya zamatibabu ya moyo, zikiwamo za kuchunguza jinsi moyo unavyofanya kazi, kuchunguzamfumo wa umeme wa moyo unavyofanya kazi, ventilators, test gears, mashine yaX-Ray pamoja na vifaa vya chumba cha upasuaji, alisema Profesa Janabi.  <topic>: KITAIFA 